cyanic-selkie/wikianc huggingface dataset:
Μάχη του Τουτρακάν
Η τελική επίθεση
Ο Στρατηγός Τεοντορέσκου διέταξε τους άνδρες του να υποχωρήσουν και να προσπαθήσουν να σπάσουν την περικύκλωση στην κατεύθυνση της Σιλίστρα. Στις 13:40, ο ίδιος πέρασε τον Δούναβη με βάρκα, αφήνοντας πίσω του πανικόβλητους στρατιώτες, μερικοί από τους οποίους προσπάθησαν να περάσουν τον Δούναβη όπως ο διοικητής τους, αλλά πνίγηκαν ή χτυπήθηκαν από τα πυρά του πυροβολικού. Οι προσπάθειες των Ρουμάνων να υποχωρήσουν στη Σιλίστρα απέτυχαν λόγω της δράσης του βουλγαρικού πυροβολικού. Όταν οι Βούλγαροι εισήλθαν στην πόλη, οι υπερασπιστές παραδόθηκαν. Στις 15:30, ο Συνταγματάρχης Μαρασέσκου, ο οποίος ανέλαβε τη διοίκηση της φρουράς, μαζί με τους υπαξιωματικούς του έγραψαν σημείωμα στον στρατηγό Κισελόφ στα γερμανικά και το έστειλαν σ' όλους τους τομείς. Στο σημείωμα, οι Ρουμάνοι δήλωσαν πως ήταν έτοιμοι να παραδόσου άνευ όρων όλους τους άνδρες και τα υλικά. Στις 16:30, ένας από τους φορείς εκεχειρίας έφθασε στο 1/31 Βουλγαρικό Τάγμα και στάλθηκε αμέσως στον συνταγματάρχη Ικονόμοβ, ο οποίος μετέφερε το μήνυμα στον στρατηγό Κισελόφ μέσω τηλεφώνου στις 17:30. Ο Κισελόφ αποδέχτηκε την παράδοση με όρο τη μεταφορά του στρατιωτικού προσωπικού στο οροπέδιο στα νότια από τα χαρακώματα της πόλης πριν τις 18:30.
Απώλειες
Οι Ρουμάνοι είχαν συγκεντρώσει 39.000 άνδρες για την υπεράσπιση του Τουτρακάν και έχασαν 34.000 απ' αυτούς. Μονάχα 3.500-4.000 άνδρες κατάφεραν να περάσουν τον Δούναβη στον δρόμο προς τη Σιλίστρα. Περίπου 6.000-7.000 άνδρες είχαν σκοτωθεί ή τραυματιστεί, ενώ 480 αξιωματικοί και 28.000 στρατιώτες παραδόθηκαν ή αιχμαλωτίστηκαν από τους Βούλγαρους. Οι επιτιθέμενοι αιχμαλώτισαν ολόκληρο το πολεμικό υλικό του οχυρού, δηλ. 62 πολυβόλα και περίπου 150 πυροβόλα, καθώς και δύο βουλγαρικές πυροβολαρχίες που αιχμαλώτισαν οι Ρουμάνοι κατά τον Δεύτερο Βαλκανικό Πόλεμο. Η πιο δύσκολη μάχη δόθηκε στον Τομέα Β, όπου το 79ο Σύνταγμα έχασε το 76% των αρχικών δυνάμεων - από τους 4.659 άνδρες, οι 3.576 σκοτώθηκαν ή τραυματίστηκαν.
Οι βουλγαρικές απώλειες ήσαν επίσης βαριές. Από τις 2 μέχρι τις 6 Σεπτεμβρίου σκοτώθηκαν 1.517 στρατιώτες, 7.407 στρατιώτες τραυματίστηκαν και άλλοι 247 θεωρήθηκαν αγνοούμενοι. Απ' αυτούς, μονάχα 93 στρατιώτες σκοτώθηκαν και άλλοι 479 τραυματίστηκαν την περίοδο 2-4 Σεπτεμβρίου. Οι Βούλγαροι υπέστησαν τις πιο σοβαρές απώλειες (περίπου το 82% από τις συνολικές απώλειες) κατά την επίθεση της 5ης Σεπτεμβρίου - 1.249 στρατιώτες σκοτώθηκαν και άλλοι 6.069 τραυματίστηκαν. Η πιο δύσκολη μάχη δόθηκε στον Τομέα Β, όπου η 7η Μεραρχία Πρέσλαβ έχασε το 50% των αξιωματικών και το 39.7% των στρατιωτών που σκοτώθηκαν ή τραυματίστηκαν. Χαρακτηριστικά, το πεζικό υπέστη τις μεγαλύτερες απώλειες, καθώς το πυροβολικό έχασε μονάχα 9 άνδρες (2 νεκροί και 7 τραυματίες). Όσον αφορά τους Γερμανούς στρατιώτες, 5 απ' αυτούς σκοτώθηκαν και άλλοι 29 τραυματίστηκαν.
Επιπτώσεις στην εκστρατεία
Η γρήγορη πτώση του Τουτρακάν και η απώλεια 2 μεραρχίων πεζικού είχε κρίσιμες επιπτώσεις για τη ρουμανική εκστρατεία. Επίσης, η ήττα στο Τουτρακάν προκάλεσε σοβαρό πλήγμα στο ηθικό των Ρουμάνων. Στις 7 Σεπτεμβρίου, η ρουμανική επίθεση στην Τρανσυλβανία ανακλήθηκε από την ανώτατη διοίκηση της Ρουμανίας και στις 15 Σεπτεμβρίου, οι Ρουμάνοι αναχαιτίστηκαν από τους Βούλγαρους πριν προλάβουν να λάβουν αμυντικές θέσεις. Σοβαρές αλλαγές έγιναν και στο σύστημα διοίκησης των δυνάμεων που παρατάχθηκαν απέναντι από την 3η Βουλγαρική Στρατιά. Ο Στρατηγός Ασλάν και το επιτελείο του απολύθηκαν. Ο Στρατηγός Αβερέσκου ανέλαβε τη διοίκηση της 3ης Ρουμανικής Στρατιάς και οι ρωσορουμανικές δυνάμεις στη Δοβρουτσά ανασχηματίστηκαν ως Στρατιά της Δοβρουτσάς υπό τις διαταγές του Στρατηγού Ζαϊοντσκόφσκι.
Η ταχύτητα με την οποία οι Βούλγαροι και οι Γερμανοί πέτυχαν τη νίκη εξέπληξε ακόμα και τις Κεντρικές Δυνάμεις - ο Αρχιστράτηγος Μάκενσεν, ο οποίος ήταν παρών σε σημαντικές μάχες, δεν σχεδίαζε να φθάσει στο πεδίο της μάχης για αρκετές μέρες μετά την πραγματική κατάληψη του οχυρού. Η νίκη αύξησε το ηθικό των Βουλγάρων και των συμμάχων τους στο Μακεδονικό Μέτωπο και στους πολιτικούς κύκλους στο Βερολίνο και στη Βιέννη. Ο Κάιζερ Γουλιέλμος Β' πανηγύρισε τη νίκη με γιορτή προς τιμή των Βούλγαρων αντιπροσώπων στο επιτελείο της ανώτατης διοίκησης των Γερμανών. Η αποτυχία της ρουμανικής επίθεσης στην Τρανσυλβανία έδωσε στον Στρατηγό Έριχ φον Φάλκενχαϊν αρκετό χρόνο για να συγκεντρώσει δυνάμεις και να προχωρήσει σε επίθεση στα τέλη Σεπτεμβρίου.
Πηγές
κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου Κατηγορία:Ιστορία της Ρουμανίας κατά την διάρκεια του Α΄ Παγκοσμίου Πολέμου Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου κατηγορία:Μάχες του Α' Παγκοσμίου Πολέμου
Ερνάνι Ζόρζε Σάντος Φόρτες
Ο Ερνάνι Χόρχε Σάντος Φόρτες (πιο γνωστός ως Ερνάνι) (πορτογαλικά: Hernâni Jorge Santos Fortes, 20 Αυγούστου 1991) είναι Πορτογάλος επαγγελματίας ποδοσφαιριστής, που αγωνίζεται ως στην Πριμέιρα Λίγκα, για τη Ρίο Άβε.
Καριέρα
Ο Ερνάνι γεννήθηκε στη Λισαβόνα, με καταγωγή από το Πράσινο Ακρωτήριο. Η καριέρα του ξεκίνησε στην Ατλέτικο Κλούμπε ντε Πορτουγάλ. Την πρώτη του σεζόν έκανε 21 συμμετοχές, βοηθώντας την ομάδα του να ανέβει ξανά στη Σεγκούντα Λίγκα. Το ντεμπούτο του το έκανε 4 Σεπτεμβρίου 2011, ως αλλαγή κόντρα στην ομάδα ΚΝ Σάντα Κλάρα, την οποία και κέρδισε 1-2, εκτός έδρας.
Τον Ιανουάριο του 2013, ο Ερνάνι υπέγραψε στη Βιτόρια Γκιμαράες, ξεκινώντας αρχικά να παίζει με τη Β ομάδα της. Κατά τ' άλλα το ντεμπούτο του στην Πριμέιρα Λίγκα, το έκανε στις 28 Απριλίου του ίδιου έτους, σε έναν αγώνα που έληξε 2-2, κόντρα στη ΦΚ Πάσος ντε Φερέιρα.
Τον Ιανουάριο του 2015, στην τελευταία μέρα των χειμερινών μεταγραφών εντάχθηκε στην Πόρτο, αφού πρώτα ήδη είχε σκοράρει 4 γκολ με τη Βιτόρια Γκιμαράες. Το ντεμπούτο το με την Πόρτο το έκανε ως αλλαγή, στις 13 Φεβρουαρίου (του ίδιου έτους) σε έναν αγώνα που έληξε 1-0 υπέρ της Πόρτα, κόντρα στην παλιά του ομάδα, αντικαθιστώντας τον Ρικάρντο Κουαρέσμα.
Στις 31 Αυγούστου του 2015, ο Ερνάνι, πήγε στον Ολυμπιακό Πειραιώς, με τη μορφή δανεισμού. Το ντεμπούτο του με τη φανέλα του Ολυμπιακού το έκανε σε έναν αγώνα κόντρα στον Πλατανιά, με τελικό σκορ 3-1, μπαίνοντας ως αλλαγή στη θέση του Τζίμι Ντουρμάζ.
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Βιτόρια Γκιμαράες Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΦΚ Πόρτο Β Κατηγορία:Ποδοσφαιριστές Σεγκούντα Λίγκα Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Λεβάντε ΟΝ Κατηγορία:Ποδοσφαιριστές ΟΝ Λας Πάλμας Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στη Σαουδική Αραβία Κατηγορία:Ποδοσφαιριστές Ρίο Άβε ΦΚ
Άντρια (Βένετο)
Η Άντρια (ιταλικά: Adria) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Κασντί Μερμπάχ
Ο Κασντί Μερμπάχ (قاصدي مرباح, 16 Απριλίου 1938 – 21 Αυγούστου 1993) ήταν Αλγερινός πολιτικός που διετέλεσε αρχηγός της κυβέρνησης μεταξύ 5 Νοεμβρίου 1988 και 9 Σεπτεμβρίου 1989 όταν ήταν μέλος του Εθνικού Απελευθερωτικού Μετώπου. Δολοφονήθηκε στις 21 Αυγούστου 1993.
Βιογραφία
Κατά τη διάρκεια της δεκαετίας του 1970 και στις αρχές της δεκαετίας του 1980, ήταν επικεφαλής της Sécurité Militaire, της κρατικής υπηρεσίας πληροφοριών της Αλγερίας. Πριν από τις ταραχές του Οκτωβρίου 1988 είχε υπηρετήσει ως Υπουργός Γεωργίας και έπειτα Δημόσιας Υγείας, και τον επόμενο μήνα διορίστηκε Πρωθυπουργός. Ωστόσο, κατά τη διάρκεια της θητείας του είχε μια ολοένα και πιο δύστροπη σχέση με τον Πρόεδρο Τσαντλί Μπεντζεντίντ και παύθηκε από το αξίωμα τον Σεπτέμβριο του 1989.
Η δημόσια κριτική για τον Μπεντζεντίντ οδήγησε στην απομόνωση του στο Εθνικό Απελευθερωτικό Μέτωπο, και τον Οκτώβριο του 1990 εγκατέλειψε το κόμμα για να σχηματίσει το Αλγερινό Κίνημα Δικαιοσύνης και Ανάπτυξης, γνωστό με το ακρωνύμιο "MAJD", που σημαίνει «δόξα» στα αραβικά. Ωστόσο, το κόμμα απέτυχε να λάβει έδρες στις κοινοβουλευτικές εκλογές του 1991, τα αποτελέσματα των οποίων ακυρώθηκαν μετά από στρατιωτικό πραξικόπημα. Ο Μερμπάχ φαινόταν ως σχετικά μετριοπαθής πολιτικός και προσπάθησε (κρυφά και ανοιχτά) να βοηθήσει στην εξεύρεση λύσης για τον εμφύλιο πόλεμο της Αλγερίας που ακολούθησε το πραξικόπημα. Μεγάλος αριθμός αναλυτών αποδίδει τη δολοφονία του στο παρελθόν του στις υπηρεσίες ασφαλείας και τα πολλά κρατικά μυστικά που είχε, εκτός από την φαινομενική μέτρια στάση που είχε υιοθετήσει όσον αφορά την αντιμετώπιση των ισλαμιστικών κινημάτων, ιδιαίτερα του Ισλαμικού Μετώπου Σωτηρίας που επέλεξαν την ένοπλη σύρραξη.
Παραπομπές
Κατηγορία:Πρωθυπουργοί της Αλγερίας
Ράιναλντ Γκρέμπε
Ο Ράιναλντ Γκρέμπε (γερμ. Rainald Grebe, γεν. 1971) είναι Γερμανός τραγουδοποιός, ηθοποιός, κωμικός και συγγραφέας.
Εξωτερικοί σύνδεσμοι
Κατηγορία:Γερμανοί συνθέτες Κατηγορία:Γερμανοί άνδρες ηθοποιοί Κατηγορία:Γερμανοί συγγραφείς
Κόνλεθ Χιλ
O Κόνλεθ Σίμους Όουεν Κρόιστον Χιλ (αγγλικά: Conleth Seamus Eoin Croiston Hill, 24 Νοεμβρίου 1964) είναι Βορειοϊρλανδός ηθοποιός του κινηματογράφου, του θεάτρου και της τηλεόρασης. Κυρίως ηθοποιός θεάτρου, ο Χιλ, έχει πρωταγωνιστήσει σε αμερικανικές και βρετανικές παραστάσεις, έχοντας, μάλιστα, κερδίσει κι ένα βραβείο Olivier, το 2001, ένω έχει και δύο υποψηφιότητες για βραβείο Tony. Ωστόσο, παρά την επιτυχημένη καριέρα του στο θέατρο, περισσότερο γνωστός είναι για τον ρόλο του, στην τηλεοπτική σειρά του HBO, ως Varys, Game of Thrones (2011 - 2019).
Εξωτερικοί σύνδεσμοι
Κατηγορία:Βορειοϊρλανδοί άνδρες ηθοποιοί κινηματογράφου Κατηγορία:Βρετανοί άνδρες ηθοποιοί θεάτρου Κατηγορία:Βορειοϊρλανδοί άνδρες ηθοποιοί τηλεόρασης
Ότογιολ 2
thumb|220px|Το σήμα του αυτοκινητοδρόμου 2 thumb|Ο χάρτης του αυτοκινητοδρόμου 2 Ο Ότογιολ 2 ή Αυτοκινητόδρομος 2 στα ελληνικά είναι ένας αυτοκινητόδρομος στη Κωνσταντινούπολη. Λειτουργεί ως εξωτερική περιφερειακή της πόλης. Έχει μήκος 37 χιλίομετρα και έχει 8 λωρίδες (4 ανα κατεύθυνση). Ξεκινάει από την Κωνσταντινούπολη και καταλήγει στη Γέφυρα Φατίχ Σουλτάν.
Φωτογραφίες
Κατηγορία:Αυτοκινητόδρομοι της Τουρκίας
2011
Η παρούσα σελίδα αφορά το έτος 2011 κατά το Γρηγοριανό ημερολόγιο
Το 2011 έχει ανακηρυχθεί:
Αθλητισμός
Αθλητικά γεγονότα του 2011
Θάνατοι
Αναλυτικότερα οι θάνατοι ανά μήνα:
Εξωτερικοί σύνδεσμοι
* Κατηγορία:21ος αιώνας
Ανδρέας Κατσιγιάννης
O Ανδρέας Κατσιγιάννης (3 Οκτωβρίου 1976) είναι Έλληνας συνθέτης, μουσικός και καθηγητής δευτεροβάθμιας εκπαίδευσης.
Βιογραφία
Ο Ανδρέας Κατσιγιάννης γεννήθηκε στην Αθήνα το 1976. Προέρχεται από οικογένεια που έχει άμεση σχέση με την ελληνική μουσική. Από πολύ μικρή ηλικία ανδρώνεται μουσικά σε ένα περιβάλλον που σχετίζεται με το ρεμπέτικο τραγούδι, τους έντεχνους δημιουργούς αλλά και την Βυζαντινή μουσική. Σε μικρή ηλικία αρχίζει να ασχολείται με τη μουσική. Ξεκινά ουσιαστικά την επαγγελματική του καριέρα παίζοντας σαντούρι στη δισκογραφία και σε παραστάσεις, ενώ παράλληλα σπουδάζει την τέχνη της Βυζαντινής Μουσικής, δίπλα στους κορυφαίους πρωτοψάλτες Μανώλη Χατζημάρκο και Μιχάλη Μελέτη, καθώς και ανώτερα θεωρητικά στο Δημοτικό Ωδείο Βόλου.
Την περίοδο 1993-1997 βρίσκεται για σπουδές στη Θεσσαλονίκη, στη Θεολογική σχολή του ΑΠΘ και ταυτόχρονα δραστηριοποιείται έντονα στη μουσική.
Σε ηλικία 20 χρονών αρχίζει να ζυμώνει την ιδέα της δημιουργίας μιας ορχήστρας που έμελλε να παίξει καθοριστικό ρόλο στην Ελληνική Μουσική. Έτσι λοιπόν, ιδρύει την ΕΣΤΟΥΔΙΑΝΤΙΝΑ Νέας Ιωνία Μαγνησίας, με αρωγούς και συμπαραστάτες συνομήλικους φίλους μουσικούς από την πόλη της Νέας Ιωνίας και του Βόλου.
Με την ορχήστρα, αρχίζει μια πορεία έντονης δραστηριότητας με εκατοντάδες εμφανίσεις στην Ελλάδα και το εξωτερικό, αλλά και μ’ ένα σημαντικό εκδοτικό έργο που ξεπερνά τις 700 χιλιάδες αντιτύπων (17 CD’s).
Συνεργασίες
Ο Ανδρέας Κατσιγιάννης συνεργάζεται ως σολίστας στο σαντούρι με κορυφαίες προσωπικότητες της Ελληνικής και της Διεθνούς μουσικής σκηνής, (Μίκης Θεοδωράκης, Γιάννης Μαρκόπουλος, Ελένη Καραΐνδρου, Σταυρός Ξαρχάκος, Zulfu Livaneli, Loreena Mckennitt και πολλοί άλλοι), δημιουργώντας ένα σημαντικό δισκογραφικό έργο σε συνδυασμό με τη συμμετοχή του σε εκατοντάδες συναυλίες ανά τον κόσμο.
Ξεχωριστή στιγμή-σταθμός αποτελεί η συνεργασία του, με τον Γιώργο Νταλάρα. Από τις αρχές του 2000 συνεργάζονται σε συναυλίες αλλά και δισκογραφικά κάνοντας μαζί πολλές φορές και τις επιμέλειες κάποιων εκδόσεων. Ο Γιώργος Νταλάρας από το 2003 είναι καλλιτεχνικός σύμβουλος και παραγωγός όσον αφορά την εκδοτική δραστηριότητα της Ορχήστρας Εστουδιαντίνα.
Έχει συνεργαστεί με την πλειονότητα των τραγουδιστών από το χώρο του λαϊκού και του έντεχνου τραγουδιού όπως και από τον χώρο της παράδοσης. Αναφέρουμε ενδεικτικά, τους: Γιώργο Νταλάρα, Νάνα Μούσχουρη, Μαρία Φαραντούρη, Μανώλη Μητσιά, Χάρις Αλεξίου, Άλκηστις Πρωτοψάλτη, Διονύση Σαββόπουλο, Γλυκερία, Ελένη Βιτάλη, Μπάμπη Τσέρτο, Μανώλη Λιδάκη, Δόμνα Σαμίου, Χρόνη Αηδονίδη κ.ά, αλλά και τους κορυφαίους Έλληνες δεξιοτέχνες Γιώργο Κόρο, Γιάννη Βασιλόπουλο, Βασίλη Σαλέα, επίσης με μουσικούς από τον χώρο της Μεσογείου, καθώς και με τραγουδιστές από τη νεότερη γενιά.
Το 2003 σε διοργάνωση που έκανε το υπουργείο πολιτισμού της Σουηδίας, συμμετείχε σε περιοδεία δέκα συναυλιών, συνοδευόμενος από την συμφωνική ορχήστρα της Στοκχόλμης, παίζοντας διασκευές θεμάτων από την ελληνική παράδοση, δικές του συνθέσεις, αλλά και έργα Ελλήνων συνθετών για σαντούρι και ορχήστρα.
Από τις αρχές της δεκαετίας του 2010, ο Ανδρέας Κατσιγιάννης γίνετε ευρύτερα γνωστός μέσα από τις μουσικές του δημιουργίες για το Ελληνικό Θέατρο, την Ελληνική τηλεόραση και τον κινηματογράφο. Έχει επενδύσει μουσικά, πάνω από 15 ντοκιμαντέρ, σε σχέση με τη νεότερη Ελληνική ιστορία καθώς και ντοκιμαντέρ κυρίως ξένης παραγωγής που σχετίζονται με την προστασία του πλανήτη και την οικολογία
Στον χώρο του τραγουδιού έχει δραστηριοποιηθεί τα τελευταία χρόνια με τους στιχουργούς Λευτέρη Παπαδόπουλο, Ηλία Κατσούλη, Ισαάκ Σούση, Ελένη Γιαννατσούλια, Λίνα Δημοπούλου, Νίκο Μωραίτη, Πόλυ Κυριάκου, Σταύρο Σταύρου κ.ά
Έχει μελοποιήσει ποιητές όπως: Κ.Π. Καβάφη, Κώστα Βάρναλη, Γιάννη Ρίτσο, Γεώργιο Σουρή, Κωστή Παλαμά, Οδυσσέα Ελύτη και Κώστα Καρτελιά. Δύο ξεχωριστά έργα του, βασισμένα πάνω σε ποίηση είναι η «Εικόνα Αχειροποίητη», ποιήματα και κείμενα του Αλέξανδρου Παπαδιαμάντη (2013), και ο «Πολιορκημένος Χρόνος» ποιήματα του ποιητή Τίτου Πατρίκιου,που μελοποιείται για πρώτη φορά (2019).
Το 2012, αναλαμβάνει με μία συμβολική κίνηση και την υποστήριξη της UNESCO, να ενώσει δύο καλλιτέχνες με την φωνή τους, τον Έλληνα τραγουδιστή Γιώργο Νταλάρα και τον Τούρκο διανοούμενο και μουσικό Zulfu Livaneli, τραγουδώντας δύο συνθέσεις του, σε ποίηση του Ίμβριου ποιητή Δημήτρη Παπακωνσταντίνου, για την δημοσιοποίηση στην διεθνή κοινότητα της επαναλειτουργίας του Ελληνικού σχολείου της Ίμβρου. Μια πολιτική κίνηση μέσα από τον πολιτισμό, που τελικά κατάφερε να ακουστεί ως ένα ενωτικό μήνυμα και να σηματοδοτήσει την επαναλειτουργία του Ελληνικού σχολείου της Ίμβρου.
Τον Σεπτέμβριο του 2014 ξεκίνησε την συνεργασία του με το Ίδρυμα Μείζονος Ελληνισμού και την Μιμή Ντενίση, γράφοντας την μουσική για την παράσταση «Σμύρνη μου αγαπημένη». Η μουσική της παράστασης κυκλοφόρησε και σε cd με τίτλο IΖMIR από την Sony Τουρκίας (2015), που μπήκε στο Νο 3 των Chart της έθνικ μουσικής, με τις συμμετοχές των: Άλκηστις Πρωτοψάλτη, Κώστα Μακεδόνα, Μπάμπη Τσέρτο, Σοφίας Μέρμηγκα και των Τούρκων τραγουδιστών Ayda Mosharaf και Mehmet Erdem.
Την ίδια χρονιά κυκλοφορεί το μουσικό του έργο ΚΑΣΤΕΛΟΡΙΖΟ, μουσική για το ντοκιμαντέρ σχετικά με την Ιστορία του Ακριτικού μας Νησιού. Το 2016 κυκλοφορούν συνολικά 3 δίσκοι, Πέστο για Μένα, με ερμηνευτή τον Γιώργο Νταλάρα, Της καρδιάς τα Πάθη, με ερμηνευτή τον Μπάμπη Τσέρτο και το album Euphoria με ορχηστρική μουσική.
Το 2017 κυκλοφόρησε το μουσικό έργο με τίτλο 1906, που αναφέρεται στο ολοκαύτωμα της Αγχιάλου, με την συμμετοχή του ηθοποιού Νίκου Ξανθόπουλου όπου αφηγήθηκε αποσπάσματα από το προσωπικό ημερολόγιο του ποιητή Κώστα Βάρναλη, και με ερμηνευτές την Ελένη Βιτάλη, τον Μανώλη Μητσιά, τον Κώστα Μακεδόνα, τον Δημήτρη Μπάση και την παιδική χορωδία Σπύρου Λάμπρου. Το συγκεκριμένο έργο παρουσιάστηκε ζωντανά και στο Ωδείο Ηρώδου του Αττικού τον Οκτώβριο του 2017.
Την ίδια χρονιά, στα πλαίσια του Ελληνικού Φεστιβάλ Αθηνών, παρουσίασε μαζί με την Εστουδιαντίνα στο κατάμεστο Ωδείο Ηρώδου του Αττικού, ένα πρόγραμμα μ΄αφορμή τα εικοσάχρονα γενέθλια της ορχήστρας, αφιερωμένο στην Προσφυγιά και την Μετανάστευση, με την συμμετοχή πολλών καλεσμένων.
Το 2018 κυκλοφόρησαν, μια σειρά με 10 ποιήματα του Κύπριου ποιητή Πόλυ Κυριάκου, στην Κυπριακή διάλεκτο, με ερμηνεύτρια την Βασιλική Χατζηαδάμου και μια σειρά τραγουδιών σε ποίηση Κώστα Καρτελιά, με ερμηνευτή τον Μανώλη Λιδάκη.
Μουσικές του βρίσκονται σε δεκάδες δισκογραφικές συλλογές ανά τον κόσμο. Συνολικά έχει γράψει έως σήμερα, πάνω από 400 τραγούδια. Έχει συνθέσει πάνω από 200 ορχηστρικά θέματα που έχουν εκδοθεί σε συλλογές και στην προσωπική του δισκογραφία (19 albums).
Διακρίσεις
Το 2008 στα πλαίσια της διεκδίκησης – και τελικά ανάληψης – των Μεσογειακών Αγώνων του 2013, συνθέτει τον Ύμνο των Μεσογειακών Αγώνων, ο οποίος, μετά από ψηφοφορία όλων των μελών, αποφασίστηκε να αποτελεί το επίσημο μουσικό σήμα-ύμνο της διοργάνωσης.
Το Μάρτιο του 2009 ο Πατριάρχης Αλεξάνδρειας και πάσης Αφρικής του απένειμε το οφίκιο του Άρχοντος Μαΐστρου του Θρόνου, σε αναγνώριση του πολιτιστικού του έργου και της προσφοράς του στον Απόδημο Ελληνισμό, με αφορμή την πρωτότυπη μουσική που συνέθεσε για το Ελληνικό τμήμα της Βιβλιοθήκης της Αλεξάνδρειας.
Τον Απρίλιο του 2019 ο Πρύτανης του Πανεπιστημίου Θεσσαλίας και η ολομέλεια της Πρυτανείας, τον βράβευσαν σε ειδική τελετή στην αίθουσα του Αμφιθεάτρου «Κορδάτος», ως πρεσβευτή του πολιτισμού διεθνώς. Στις 29 Απριλίου 2020, στο 13ο φεστιβάλ Κινηματογράφου του Λονδίνου, βραβεύτηκε με το βραβείο «Odysseus» το τραγούδι- προσευχή «ΜΙΑ ΠΡΟΣΕΥΧΗ ΓΙΑ ΟΛΟΥΣ» σε μουσική του Ανδρέα Κατσιγιάννη. Πρόκειται για το τραγούδι που συνοδεύει την ενημέρωση της δημιουργίας, από το Ινστιτούτο Άγιος Μάξιμος ο Γραικός, ενός άλμπουμ τραγουδιών που ονομάζεται «ΜΕΓΑΛΕΣ ΩΡΕΣ» και αφιερώνεται προς τιμή του Αγίου Ιωσήφ του Ησυχαστή,για την μεγάλη βοήθεια που προσφέρει στον κόσμο. Το τραγούδι που συνοδεύει την ενημέρωση αυτή, είναι μια προσευχή, είναι ο ποιητικός λόγος του Αγίου Ιωσήφ. Μια προσευχή που έρχεται από το Άγιο όρος, ενώνοντας με όλο τον κόσμο,τον ποιητή Α. Φωτεινό που έκανε την επιλογή και την απόδοση του ποιήματος, τον Jonathan Jackson από τις ΗΠΑ, που το ερμηνεύει και τον συνθέτη Ανδρέα Κατσιγιάννη από την Ελλάδα.
Η ιδέα της δημιουργίας του άλμπουμ αυτού ξεκίνησε από το βραβευμένο ντοκιμαντέρ «Γέροντας Ιωσήφ ο Ησυχαστής» η μουσική και η εντυπωσιακή εικόνα του, προκάλεσαν το ενδιαφέρον μεγάλων καλλιτεχνών οι οποίοι σε συμφωνία με το Ινστιτούτου Άγιος Μάξιμος ο Γραικός προχώρησαν στην δημιουργία του άλμπουμ. Συμβολίζει την ενότητα και την ανάγκη που έχουμε όλοι οι άνθρωποι, μέσα σε κάθε επώδυνη δοκιμασία για την ανθρωπότητα, να προσευχηθούμε στο Θεό.
Εδώ η επίσημη ανακοίνωση:
http://www.londongreekfilmfestival.com/
http://www.londongreekfilmfestival.com/odysseusawards2020.htm
Προσωπική Δισκογραφία
Συμμετοχές:
Πηγές
Επίσημη ιστοσελίδα: https://www.andreaskatsigiannis.gr/
Κατσιγιαννης Κατηγορία:Έλληνες συνθέτες Κατηγορία:Έλληνες τραγουδοποιοί Κατηγορία:Έλληνες συνθέτες μουσικής ταινιών Κατηγορία:Συνθέτες μουσικής θεάτρου
Αριάνο ντελ Πολέζινε
Το Αριάνο ντελ Πολέζινε (ιταλικά: Ariano nel Polesine) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Lloyd's List
Το Lloyd's list είναι ένα από τα μεγαλύτερα και παλαιότερα ναυτιλιακά περιοδικά, με τις πρώτες εκδόσεις να χρονολογούνται το 1734, με νέες εκδόσεις κάθε εβδομάδα. Μετά το 2013, άρχισε να ανανεώνει τις εκδόσεις της σε πραγματικό χρόνο, στο διαδίκτυο.
Βραβεία
Κάθε χρόνο, η Lloyd's List απονέμει βραβεία σε οργανισμούς αλλά και πρόσωπα για την προσφορά τους στην ναυτιλιακή βιομηχανία. To 2020, ακυρώθηκαν πολλές τελετές λόγω της παρουσίας του covid-19.
Εξωτερικοί σύνδεσμοι
"The Lloyd's List Magazine"
Παραπομπές
Κατηγορία:Περιοδικά με τόπο έκδοσης το Ηνωμένο Βασίλειο Κατηγορία:Ναυτιλία
Γκέοργκ φον Χέρτλινγκ
Ο Γκέοργκ Φρίντριχ Καρλ Φράιχερ φον Χέρτλινγκ (Georg Friedrich Karl Freiherr, από το 1914 Graf von Hertling, 31 Αυγούστου 1843 - 4 Ιανουαρίου 1919) ήταν Γερμανός πολιτικός που υπηρέτησε ως Πρωθυπουργός της Βαυαρίας από το 1912 έως το 1917 και στη συνέχεια ως Πρωθυπουργός της Πρωσίας και Καγκελάριος της Γερμανικής Αυτοκρατορίας από το 1917 έως το 1918. Ήταν ο πρώτος κομματικός κάτοχος του αξιώματος.
Παραπομπές
Κατηγορία:Καγκελάριοι της Γερμανίας Κατηγορία:Γερμανοί πρωταγωνιστές του Α' Παγκοσμίου Πολέμου Κατηγορία:Πρωθυπουργοί της Πρωσίας Κατηγορία:Γερμανοί Ρωμαιοκαθολικοί Κατηγορία:Κόμητες της Γερμανίας
Αρκουά Πολέζινε
Παραπομπές
Κατηγορία:Δήμοι της Επαρχίας του Ροβίγκο
Καμπουσκόρπ ΣΚΠ
Η Καμπουκσπόρπ, είναι μια ποδοσφαιρική ομάδα από τη Λουάντα, Ανγκόλα. Ιδρύθηκε το 1994 από τον πρόεδρο και ιδιοκτήτη της ομάδας Bento dos Santos Kangamba. Έδρα της ομάδας είναι το Estádio dos Coqueiros στη Λουάντα. Το 2005 συμμετείχε για πρώτη φορά στη Girabola, την ανώτατη κατηγορία της χώρας. Μεγαλύτερη επιτυχία της ομάδας είναι η δεύτερη θέση στην Girabola την περίοδο 2011 με 56 βαθμούς, μόλις δύο λιγότερους από την πρωταθλήτρια, εξασφαλίζοντας τη συμμετοχή της στο CAF Champions League. Διάσημος ποδοσφαιριστής της ομάδας είναι κάτοχος της Χρυστής μπάλας, Ριβάλντο, ο οποίος υπέγραψε στην ομάδα τον Ιανουάριο του 2012.
Εξωτερικοί σύνδεσμοι
Κατηγορία:Ποδοσφαιρικές ομάδες Ανγκόλας Κατηγορία:Ιδρύσεις ποδοσφαιρικών ομάδων το 1994
Αγγειονευρωτικό οίδημα
Αγγειονευρωτικό οίδημα ή Αγγειακό οίδημα ή απλώς Αγγειοοίδημα είναι το σαφώς περιγεγραμμένο, ενίοτε επώδυνο, οίδημα που προκύπτει αν, από αλλεργική αιτιολογία συνήθως, συμβεί κνιδωτική προσβολή των αγγείων και των ιστών (π.χ. τένοντες, έλυτρα, αρθρώσεις κλπ.) στον υποδόριο και στον υποβλεννογόνιο χώρο.
Το αγγειοοίδημα μπορεί να προκαλέσει οίδημα των βλεφάρων, των χειλέων, των αυτιών και άλλων περιοχών όπως τα χέρια, τα αντιβράχια, οι κνήμες, οι πτέρνες κλπ. Στην περίπτωση που εμφανιστεί στον λάρυγγα, ο κίνδυνος πρόκλησης ασφυκτικών φαινομένων γίνεται αυτονόητος. Γενικά, το αγγειοοίδημα διαρκεί από 24 έως 72 ώρες και υποχωρεί, όπως ακριβώς και η κνίδωση, χωρίς κανένα χρωματικό ή άλλο υπόλειμμα. Το αγγειοοίδημα συνήθως δεν είναι κνησμώδες και μπορεί να εμφανιστεί σε συνδυασμό με την κοινή κνίδωση ή μόνο του.
Οικογενές αγγειοοίδημα
Το κληρονομικό αγγειοοίδημα αποτελεί μια σπάνια μορφή αγγειοοιδήματος πού εκδηλώνεται σε αρκετά μέλη της ίδιας οικογένειας, με εντόπιση του αγγειοοιδήματος στα άνω και κάτω άκρα και μαζί με γαστρεντερικές καιαναπνευστικές διαταραχές, αλλά χωρίς κνίδωση. Τα άτομα αυτά παρουσιάζουν ερεθισμό του πρωκτικού δακτυλίου με ένα κυκλικό πομφώδες περίγραμμα.
Παραπομπές
Κατηγορία:Αυτοάνοσες ασθένειες Κατηγορία:Επείγοντα ιατρικά περιστατικά
Ότογιολ 3
thumb|220px|Το σήμα του αυτοκινητοδρόμου 3 thumb|Ο χάρτης του αυτοκινητοδρόμου 3 Ο Ότογιολ 3 ή Αυτοκινητόδρομος 3 στα ελληνικά ή Αυτοκινητόδρομος Ευρώπης είναι ένας αυτοκινητόδρομος στην ευρωπαϊκή Τουρκία. Ξεκινάει από την Αδριανούπολη και καταλήγει στην Κωνσταντινούπολη, συνδέοντας τους δύο περιφερειακούς της πόλης. Έχει μήκος 229 χιλίομετρα, ενώ στο μεγάλυτερο μήκος του διαθέτει 6 λωρίδες κυκλοφορίας (3 ανα κατεύθυνση), εκτός σε μερικά σημεία όπου έχει 4 λωρίδες (2 ανα κατεύθυνση). Επίσης είναι μέρος της Ευρωπαϊκής Οδού 80
Κατηγορία:Αυτοκινητόδρομοι της Τουρκίας
Αλάτι Ιμαλαΐων
μικρογραφία|Κόκκινο ορυκτό αλάτι από το Πακιστάν thumb|188x188px|Κρύσταλλοι από αλάτι Ιμαλαΐων Το αλάτι Ιμαλαΐων είναι ένας όρος για το ορυκτό άλας (κοινώς γνωστό ως ορυκτό αλάτι) από το Πακιστάν, το οποίο διάφορες εταιρείες στην Ευρώπη, τη Βόρεια Αμερική και την Αυστραλία άρχισαν να πωλούν στις αρχές του 21ου αιώνα. Εξορύσσεται στην Khewra Salt Mine, το δεύτερο μεγαλύτερο ορυχείο αλατιού στον κόσμο, που βρίσκεται στην Khewra, Jhelum District, Punjab και στο Πακιστάν στους πρόποδες του Salt Range, περίπου 300 χλμ από τα Ιμαλάια, και 160 χιλιόμετρα από το Ισλαμαμπάντ, και 260 χλμ από τη Λαχώρη. Το άλας μερικές φορές παρουσιάζεται σε ένα κοκκινωπό ή ροζ χρώμα, με ορισμένους κρυστάλλους να έχουν ένα υπόλευκο προς διαφανές χρώμα.
Σύνθεση ορυκτού
Το 2003 η Βαυαρική υπηρεσία προστασίας των καταναλωτών Bayerisches Landesamt für Gesundheit und Lebensmittelsicherheit (η Βαυαρική Κρατική Υπηρεσία για την Υγεία και την Ασφάλεια των Τροφίμων), ανέλυσε 15 δείγματα από αλάτι Ιμαλαΐων που πωλούνται στη Γερμανία και μπόρεσε να ανιχνεύσει τουλάχιστον δέκα διαφορετικά ορυκτά, εκτός από το χλωριούχο νάτριο (98% ). Το πρακτορείο ανέφερε ότι τα άλατα προέρχονται από το Πακιστάν και μπορεί, όπως και όλα τα άλατα, να προκαλέσουν υπέρταση (υψηλή αρτηριακή πίεση), αν υπερκαταναλωθούν.
Η χημική σύνθεση του άλατος Ιμαλαΐων περιλαμβάνει 95-96% χλωριούχο νάτριο, εμπλουτισμένο με 2-3% και μικρές ποσότητες από δέκα άλλα ορυκτά. Το ροζ χρώμα οφείλεται στο οξείδιο του σιδήρου.
Χρήσεις
Συνήθως χρησιμοποιείται στη μαγειρική, στη θέση των κλασικών επιτραπέζιων αλατιών, σε άλμη, και προϊόντα μπάνιου, όπως άλατα μπάνιου. Τα μπλοκ του αλατιού που χρησιμοποιείται, επίσης, για το σερβίρισμα και την προετοιμασία των τροφίμων. Ψάρια και ορισμένα κρέατα μπορούν να διατηρηθούν για χρήση σε ορισμένα πιάτα, και τα μπλοκ του άλατος μπορεί να θερμανθεί βραδέως σε θερμοκρασία περίπου 400 βαθμούς Φαρενάιτ και χρησιμοποιήθηκε ως επιφάνεια ψησίματος στη συνέχεια.
Λάμπες από αλάτι Ιμαλαΐων
Μεγάλες πέτρες κρύσταλλο, που εξορύσσεται στην Ευρώπη και την Ασία, χρησιμοποιούνται επίσης ως λάμπες αλατιού. Μια λάμπα από αλάτι είναι μια λάμπα σκαλισμένη από ένα μεγαλύτερο κομμάτι κρυστάλλου αλατιού, συχνά χρωματισμένο, με μια λάμπα πυρακτώσεως ή ένα κερί στο εσωτερικό. Οι λαμπτήρες δίνουν μια ελκυστική λάμψη και είναι κατάλληλο για χρήση ως φώτα της νύχτας ή για το φωτισμό του περιβάλλοντος για διάθεση. Όταν φωτίζονται, οι κρύσταλλοι άλατος εκπέμπει ένα απαλό λαμπερό φως. Ορισμένοι πιστεύουν ότι η θέρμανση των κρυστάλλων αλατιού εκπέμπουν αρνητικά ιόντα και θετική ενέργεια κύματα στον αέρα. Δεν υπάρχει, ωστόσο, καμία επιστημονική απόδειξη ότι λαμπτήρες αλατιών πραγματικά δίνουν ένα μετρήσιμο ποσό των "αρνητικών ιόντων", ούτε υπάρχει κάποια ένδειξη που να οφέλη για την υγεία από τις λάμπες.
Παραπομπές
Κατηγορία:Άλας-επέκταση Κατηγορία:Ιμαλάια Κατηγορία:Βρώσιμο αλάτι
Τριανήσια Αστυπάλαιας
Τα Τριανήσια είναι μια συστάδα από τρεις ακατοίκητες νησίδες του νότιου Αιγαίου στα Δωδεκάνησα. Αυτές είναι το Μεσονήσι ή Μέζο ( 36.29894°N, 26.74055°W ), η Πλακίδα ή Πλακιά ( 36.28556°N, 26.74583°W ) και τα Στεφάνια( 36.3006°N, 26.75892°W ) με έκταση 0,416, 0,514 και 0,144 τ.χλμ. αντίστοιχα. Βρίσκονται νοτιοανατολικά της Αστυπάλαιας, νοτιοδυτικά της Κω - Νισύρου και βορειοδυτικά της Καρπάθου. Πιο κοντά και βορειοδυτικά τους είναι η νησίδα Σύρνα που οι λιγοστοί κάτοικοί της, όταν η νησίδα κατοικείτο, τα χρησιμοποιούσαν για την εκτροφή αιγοπροβάτων. Από το Ευρωπαϊκό Οικολογικό Δίκτυο NATURA 2000 έχουν κηρυχθεί ως Ζώνη Ειδικής Προστασίας για τα είδη: Άρτεμης (Calonectris diomedea), Μαυροπετρίτης (Falco eleonorae) και Μύχος (Puffinus yelkouan).
Παραπομπές
Κατηγορία:Βραχονησίδες της Αστυπάλαιας Κατηγορία:Νησιωτικά συμπλέγματα Ελλάδας
Angry Machines
Angry Machines είναι ο τίτλος του έβδομου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 1996 μέσω της δισκογραφικής εταιρείας "Mayhem Records".
Το "Angry Machines" είναι ο λιγότερο επιτυχημένος εμπορικά δίσκος των Dio, αφού δεν κατάφερε να μπει στα τσαρτ στις Ηνωμένες Πολιτείες ή τη Μεγάλη Βρετανία. Γενικότερα, θεωρείται ο πιο αδύναμος, ποιοτικά, δίσκος του συγκροτήματος αφού η αλλαγή του στιχουργικού ύφους τους σε πιο φουτουριστικά θέματα ξένισε τους οπαδούς τους.
Ιστορία του δίσκου
Τον Αύγουστο του 1995, οι Dio ανακοίνωσαν ότι νέος μπασίστας του συγκροτήματος θα είναι ο Τζέρι Μπεστ και με τη νέα σύνθεση έδωσαν πέντε συναυλίες στη Νότια Αμερική στα τέλη της χρονιάς, ενώ ταυτόχρονα, δούλευαν σε υλικό για τον επόμενο δίσκο τους. Τελικά, ο Τζεφ Πίλσον επέστρεψε για τις ηχογραφήσεις του νέου δίσκου, οι οποίες έγιναν στα "Total Access Studios" στην Καλιφόρνια των Ηνωμένων Πολιτειών. Σκοπός του συγκροτήματος ήταν να κυκλοφορήσουν το νέο δίσκο τους τον Απρίλιο του 1996 αλλά προβλήματα στην παραγωγή τους οδήγησαν σε νέα ημερομηνία κυκλοφορίας, με το άλμπουμ να εκδίδεται στις αρχές Οκτωβρίου.
Πριν την περιοδεία για την προώθηση του δίσκου, ο Πίλσον αποχώρησε για να επανενταχθεί στους Dokken και ο Ντίο προσέλαβε τον Λάρι Ντένισον για να τον αντικαταστήσει. Μετά το πρώτο κομμάτι της ευρωπαϊκής περιοδείας, ο ντράμερ Βίνι Άπις νοσηλεύτηκε λόγω πνευμονίας αναγκάζοντας το συγκρότημα να αλλάξει τις ημερομηνίες της αμερικανικής περιοδείας τους. Μετά το τέλος της περιοδείας, ο Τζεφ Πίλσον επανήλθε στο συγκρότημα για το νοτιοαμερικανικό κομμάτι της περιοδείας.
Τραγούδια
1. Institutional Man (Dio, Grijalva, Appice) - 5:00
2. Don't Tell the Kids (Dio, Grijalva, Appice) - 4:13
3. Black (Dio, Appice, Grijalva, Pilson) - 3:06
4. Hunter of the Heart (Dio, Appice, Grijalva) - 4:06
5. Stay Out of My Mind (Dio, Pilson) - 6:57
6. Big Sister (Dio, Grijalva, Appice, Pilson) - 5:27
7. Double Monday (Dio, Grijalva, Appice) - 2:50
8. Golden Rules (Dio, Grijalva, Appice) - 4:46
9. Dying in America (Dio, Appice, Grijalva, Pilson) - 4:31
Μέλη των Dio
Η σύνθεση του συγκροτήματος κατά την ηχογράφηση του "Angry Machines" είχε την εξής μορφή:
Πηγές
Κατηγορία:Δισκογραφία των Dio Κατηγορία:Άλμπουμ του 1996
Μπαντία Πολέζινε
Η Μπαντία Πολέζινε (ιταλικά: Badia Polesine) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Δέλτα Ηλειακού Πηνειού
Το δέλτα του Πηνειού της Ηλείας είναι μια μεγάλη περιοχή, φυσικός υδροβιότοπος σπουδαίας σημασίας, στις ακτές της Ηλείας που προστατεύεται από το διεθνή πρόγραμμα "Φύση 2000" (Natura 2000 - GR2330003). Οι εκβολές του Πηνειού, που λέγονται και "Μπούκα Παλαιοχωρίου" από το κοντινό Παλαιοχώρι, είναι στον Χελωνίτη κόλπο βορειοδυτικά της Γαστούνης.
Στην αρχαιότητα οι εκβολές του ήταν νοτιότερα στον κόλπο της Κυλλήνης, οι παραλίες είναι αμμώδεις και όπως και στις εκβολές του Αλφειού λόγω των ισχυρών θαλάσσιων ρευμάτων και των ανέμων δημιουργούνται Θίνες. Αποτέλεσμα αυτών των δυνάμεων είναι η Λιμνοθάλασσα Κοτυχίου και η αποξηραμένη σήμερα Λίμνη Γκογκόνια στην Μυρσίνη που δημιουργήθηκε στο σημείο που έκβαλε στην αρχαιότητα ο Πηνειός. Στο δέλτα υπάρχει τεχνητό δάσος που δημιουργήθηκε από την τοπική κοινότητα την δεκαετία του 50.
Τμήμα του δέλτα είναι τρεις παραλίες, το Παλούκι που έχει κι αλιευτικό καταφύγιο, η γλύφα και η θίνες που περιβάλλονται από δάσος.
Φιλ Μογκ
Ο Φιλ Μογκ (αγγλ. Phil Mogg) είναι Βρετανός τραγουδιστής της ροκ μουσικής, γνωστός ως ο βασικός τραγουδιστής των UFO.
Καριέρα
Ο Μογκ υπήρξε ένα εκ των ιδρυτικών μελών των UFO, τους οποίους σχημάτισε μαζί με τους Πιτ Γουέι, Άντι Πάρκερ και Μικ Μπόλτον, το 1969. Είναι ο βασικός στιχουργός του συγκροτήματος καθ' όλη την καριέρα τους, η οποία γνώρισε το εμπορικό της απόγειο στο δεύτερο μισό της δεκαετίας του '70, με τα άλμπουμ "Obsession" και "No Place to Run" να μπαίνουν στο αμερικάνικο Top-50, ενώ το ζωντανά ηχογραφημένο "Strangers in the Night" σκαρφάλωσε μέχρι την έβδομη θέση των τσαρτ της πατρίδας τους και βραβεύθηκε ως ασημένιο.
Ο Μογκ σχημάτισε τους Stonetowne, οι οποίοι μετονομάστηκαν σε $ign of 4 τον Ιούλιο του 2002, κυκλοφορώντας το άλμπουμ "Dancing With St. Peter". Την σύνθεση του σχήματος αποτελούσαν ο κιθαρίστας Τζεφ Κόλμαν, ο μπασίστας Μπάρι Σπαρκς και ο ντράμερ Σέιν Γκάλας.
Από το 2003 και έπειτα, οι UFO επανήλθαν στο προσκήνιο, πραγματοποιώντας αρκετές κυκλοφορίες, με το "A Conspiracy of Stars" του 2015 να επαναφέρει το σχήμα στο βρετανικό Top-50 μετά από τριάντα χρόνια.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Βρετανοί τραγουδιστές Κατηγορία:Άγγλοι τραγουδιστές Κατηγορία:Ροκ μουσικοί Κατηγορία:Άγγλοι μουσικοί
Τζέσικα Μπίελ
Η Τζέσικα Κλερ Μπίελ (Jessica Claire Biel, 3 Μαρτίου 1982) είναι Αμερικανίδα ηθοποιός και πρώην φωτομοντέλο, γνωστή κυρίως από την συμμετοχή της στην τηλεοπτική σειρά 7th heaven αλλά και σε Χολυγουντιανές παραγωγές όπως οι ταινίες Stealth, Blade: Trinity, The Illusionist και The A-Team.
Τα πρώτα χρόνια
Η Τζέσικα γεννήθηκε σε μια μικρή πόλη της Μινεσότα (Έλι) αλλά σε μικρή ηλικία μετακόμισε στο Μπούλντερ του Κολοράντο. Παρακολούθησε μαθήματα φωνητικής από μικρή ηλικία με σκοπό να γίνει ερμηνεύτρια στο μουσικό θέατρο και συμμετείχε σε παραστάσεις γνωστών μιούζικαλ όπως τα Άννι, Η Μελωδία της Ευτυχίας και Η Πεντάμορφη και το Τέρας. Έχει ένα μικρότερο σε ηλικία αδερφό, το Τζάστιν.
Σταδιοδρομία
Το 2000 η Τζέσικα πόζαρε γυμνόστηθη για το περιοδικό Gear προκαλώντας αντιδράσεις λόγω του νεαρού της ηλικίας της (ήταν μόλις 17 ετών). Η απόφαση της να φωτογραφηθεί γυμνή έγινε κάτω από το φόβο της τυποποίησης σε "οικογενειακούς" και "αθώους" ρόλους μετά τη μεγάλη επιτυχία της τηλεοπτικής σειράς που εμφανιζόταν, αλλά και από την απογοήτευση που της προκάλεσε η απώλεια σημαντικών για την υποκριτική της εξέλιξη ρόλων εξαιτίας ακριβώς της μέχρι τότε εικόνας της. Η Τζέσικα έχασε κυριολεκτικά μέσα από τα χέρια της τον πρωταγωνιστικό ρόλο στην ταινία American Beauty που τελικά κατέληξε στην Θώρα Μπερτς. Κατάφερε τελικά να αποδεσμευτεί από τη σειρά 7th Heaven μετά το 2002 και επικεντρώθηκε στην κινηματογραφική της καριέρα.
Οι μετέπειτα εμφανίσεις της περιορίστηκαν αρχικά σε νεανικές ταινίες όπως τα Summer Catch (2001) και The Rules of Attraction (2002) με μεικτές κριτικές και όχι ιδιαίτερη εμπορική απήχηση. Λίγο αργότερα ήρθαν οι συμμετοχές στο Blade: Trinity και το εμπορικά αποτυχημένο Stealth. Η πρώτη επιτυχία ήρθε με το The Illusionist ταινία του 2006 που διακρίθηκε καλλιτεχνικά και εμπορικά.
Το 2007 η Τζέσικα εμφανίστηκε στην περιπέτεια επιστημονικής φαντασίας Next δίπλα στον Νίκολας Κέιτζ και στην κωμωδία I Now Pronounce You Chuck and Larry δίπλα στον Άνταμ Σάντλερ. Η δεύτερη έφτασε στο Νο 1 της λίστας εισπράξεων στην Αμερική, κερδίζοντας 32 εκατομμύρια δολάρια το πρώτο σαββατοκύριακο προβολής.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες μοντέλα Κατηγορία:Αμερικανίδες ηθοποιοί φωνής
Θεμίσκυρα
Η Θεμίσκυρα στην αρχαιότητα ήταν η μυθική πρωτεύουσα της χώρας των Αμαζόνων, στην ανατολική Μικρά Ασία, η οποία χρονολογείται από τη δεύτερη χιλιετηρίδα π.Χ. Βρισκόταν στις όχθες του ποταμού Θερμόδοντα, ενώ κάποιες πηγές την τοποθετούσαν και ανατολικότερα, κοντά στον ποταμό Ίρη (σημερινοί ποταμοί Terme και Yeşil αντίστοιχα στην Τουρκία), στα παράλια του Εύξεινου Πόντου.
Η Θεμίσκυρα τοποθετείται, σύμφωνα με μια εκδοχή, στη σημερινή τουρκική πόλη του Τσαρσαμπά.
Ίδρυση της πόλης
Η Θεμίσκυρα λέγεται ότι ιδρύθηκε από τη βασίλισσα των Αμαζόνων Λυσίππη προς τιμή της θεάς Αρτέμιδος, στην οποία αφιέρωσε ιερά. Η βασίλισσα είχε έναν γιο, τον Τάναϊ, ο οποίος, επειδή ήταν πολεμοχαρής και περιφρονούσε τον έρωτα, τιμωρήθηκε από την Αφροδίτη και ερωτεύτηκε την ίδια του τη μητέρα. Ντροπιασμένος, έπεσε σε ένα ποτάμι και πνίγηκε και από τότε ο ποταμός αυτός φέρει το όνομά του. Η Λυσίππη ίδρυσε την πρωτεύουσα των Αμαζόνων και κατέκτησε όλους τους λαούς μέχρι τον ποταμό Τάναϊ.
Ο Ηρακλής και η Ζώνη της Ιππολύτης
Η πρωτεύουσα των Αμαζόνων αναφέρεται στην ελληνική μυθολογία κατά την εξιστόρηση των Άθλων του Ηρακλή, όταν του ζητήθηκε ως ένατος άθλος από τον Ευρυσθέα να του φέρει τη Ζώνη της Ιππολύτης, της βασίλισσας των Αμαζόνων. Η Ιππολύτη φάνηκε αρχικά πρόθυμη να παραδώσει τη ζώνη, η Ήρα όμως διέδωσε τη φήμη μεταμφιεσμένη σε Αμαζόνα ότι ο Ηρακλής και η συνοδεία του είχαν σκοπό να απαγάγουν την Ιππολύτη, με αποτέλεσμα να γίνει μια αιματηρή μάχη με απώλειες και από τις δυο πλευρές.
Ρωμαϊκοί χρόνοι
Κατά το τέλος των Μιθριδατικών Πολέμων και τη φυγή του Μιθριδάτη του 6ου από την Κύζικο, η Θεμίσκυρα κατελήφθη από τον Λούκουλο και μάλλον συμπεραίνεται πως καταστράφηκε, γιατί από εκείνο το χρονικό σημείο κι έπειτα δεν αναφέρεται πλέον καθόλου στις ιστορικές πηγές. Επιπλέον, το γεγονός ότι δεν έχουν βρεθεί κάποια αρχαιολογικά ερείπια καθιστά δύσκολο για τους αρχαιολόγους και ιστορικούς να ορίσουν την ακριβή τοποθεσία της αρχαίας πόλης, παρά μόνο κατά προσέγγιση, κοντά στην πόλη Termeh της επαρχίας της Σαμψούντας.
Γεωγραφία της περιοχής
Η αρχαία Θεμίσκυρα βρισκόταν πλησίον της μεταγενέστερης Αμισού, η οποία εκμεταλλευόταν γεωργικά πολλές περιοχές. Στη Θεμίσκυρα καλλιεργούνταν επίσης το κεχρί και ο έλυμος, ένα είδος δημητριακού, ενώ ο Πλίνιος ο Πρεσβύτερος επίσης αναφέρει ότι στην περιοχή ανθεί ένα φυτό ονόματι ηλίανθος, με φύλλα σαν της μυρτιάς, το οποίο βραζόταν μαζί με λίπος λιονταριού, σαφράνι και οίνο από πλατάνι. Κοντά στην πόλη απλωνόταν μια μεγάλη πεδιάδα μέχρι τις ποντικές ακτές, η οποία ήταν εύφορη και γεμάτη δέντρα, καθώς τη διέρρεαν οι ποταμοί Θερμόδων και Ίρις.
Εξωτερικοί σύνδεσμοι
Κατηγορία:Αμαζόνες Κατηγορία:Ιστορική γεωγραφία Κατηγορία:Αρχαίες πόλεις της Μικράς Ασίας
Αγγαίος
Ο Αγγαίος (εβραϊκά: חַגַּי, κοινή: Ἀγγαῖος, λατινικά:  Aggaeus)  ήταν ένας από τους 12 μικρούς (ελάσσονες) προφήτες του Ισραήλ, ο οποίος προφήτευσε τον ερχομό του Μεσσία. Η μνήμη του γιορτάζεται στις 16 Δεκεμβρίου. Ο Αγγαίος κατατάσσεται ως δέκατος στη σειρά των μικρών προφητών, και ο πρώτος που έκανε προφητεία μετά την αιχμαλωσία (μεταιχμαλωσιακός).
Βίος
Ο Αγγαίος πιθανόν γεννήθηκε στη Βαβυλώνα και βρισκόταν ανάμεσα στους πρώτους εξόριστους Εβραίους, που μετά από το διάταγμα του Κύρου επέστρεψαν στην Ιερουσαλήμ. Το Έσδρας Α'  και το Έσδρας Β' , βιβλία της Παλαιάς Διαθήκης, αναφέρουν τον επαναπατρισμό του Αγγαίου, τουλάχιστον μετά από αυτό το διάταγμα. Εν συνεχεία στον κατάλογο, ο οποίος αναφέρεται σε όσους επέστρεψαν, δίνεται η πληροφορία ότι ο Αγγαίος και ο Ζαχαρίας, ενθάρρυναν τους Εβραίους να ολοκληρώσουν την κατασκευή του ναού στην Ιερουσαλήμ, κτίσιμο που είχε σταματήσει εξ αιτίας των διαβολών των Σαμαρειτών.
Έργο και Προφητείες
Μετά το 520 π.Χ, ο Αγγαίος έγραψε βιβλίο, δίνοντας πέντε προφητείες. Εξ αυτών οι τρεις πρώτες αφορούν την ανοικοδόμηση του ναού, στην τέταρτη αναφέρεται στον αποκλεισμό των Σαμαρειτών στην κατασκευή του ναού, ενώ, η πέμπτη και η τελευταία αφορά την ανάδειξη του Ζοροβάβελ ως εθνικού και θρησκευτικού ηγέτη.
Παραπομπές
Κατηγορία:Προφήτες της Εβραϊκής Βίβλου Κατηγορία:Χριστιανοί άγιοι από την Παλαιά Διαθήκη Κατηγορία:Προφήτες του Χριστιανισμού Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Προφήτες της Καθολικής και της Ορθόδοξης Εκκλησίας
Μπανιόλο ντι Πο
Το Μπανιόλο ντι Πο (ιταλικά: Bagnolo di Po) είναι ιταλικός δήμος στην Επαρχία του Ροβίγκο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Ροβίγκο
Ανήλικος
Σύμφωνα με το νόμο, ανήλικος θεωρείται το άτομο που δεν έχει συμπληρώσει μια ορισμένη ηλικία, συνήθως η ηλικία της ενηλικίωσης, η οποία οριοθετεί νομικά την παιδική ηλικία από την ενήλικη ζωή. Η ηλικία ενηλικίωσης εξαρτάται από τη δικαιοδοσία και την εφαρμογή, αλλά συνήθως βρίσκεται στα 18. Οι ανήλικοι μπορούν επίσης να χρησιμοποιηθούν σε πλαίσια που δεν σχετίζονται με τη συνολική ηλικία ενηλικίωσης. Για παράδειγμα, η ηλικία κατανάλωσης στις Ηνωμένες Πολιτείες είναι συνήθως τα 21 έτη και οι νεαροί αποκαλούνται ενίοτε ανήλικοι στο πλαίσιο του νόμου περί οινοπνεύματος, ακόμη και αν είναι τουλάχιστον 18. Ο όρος ανήλικος αναφέρεται συχνά σε άτομα κάτω από την ηλικία ενηλικίωσης, αλλά μπορεί επίσης να αναφέρεται σε άτομα κάτω από ένα ορισμένο όριο ηλικίας, όπως η ηλικία κατανάλωσης, καπνίσματος, συγκατάθεσης, γάμου, οδήγησης, ψήφου και άλλα. Αυτά τα όρια ηλικίας είναι συχνά διαφορετικά από την ηλικία ενηλικίωσης (π.χ. οι ανήλικοι ηλικίας 16 και 17 μπορούν να ψηφίσουν και να οδηγήσουν σε ορισμένες περιοχές).
Η έννοια του ανηλίκου δεν ορίζεται ευκρινώς στις περισσότερες δικαιοδοσίες. Οι ηλικίες ποινικής ευθύνης και συναίνεσης, η ηλικία στην οποία η φοίτηση στο σχολείο είναι πλέον προαιρετική, η ηλικία κατά την οποία νομικά δεσμευτικές συμβάσεις μπορούν να συνάπτονται και ούτω καθεξής μπορεί να διαφέρουν μεταξύ τους.
Σε πολλές χώρες, συμπεριλαμβανομένης της Αυστραλίας, της Ινδίας, της Βραζιλία, της Κροατίας, και της Κολομβίας, ως ανήλικος ορίζεται κάθε άτομο ηλικίας κάτω των 18 ετών. Στις Ηνωμένες Πολιτείες, όπου η ηλικία ενηλικίωσης ορίζεται από τις πολιτείες, οι ανήλικοι συνήθως αναφέρονται στα άτομα κάτω των 18 ετών, αλλά σε ορισμένες πολιτείες, ορισμένες υπηρεσίες (όπως τα καζίνο, τυχερά παιχνίδια, ιδιοκτησία όπλων και κατανάλωση αλκοόλ) μπορεί να ορίζουν ως ανήλικους οποιοδήποτε άτομο κάτω των 21 ετών. Στο ποινικό-δικαστικό σύστημα ορισμένων περιοχών, ο όρος του ανηλίκου δεν είναι απόλυτα συνεπής, επειδή ο ανήλικος μπορεί να δικαστεί και να τιμωρηθεί για ένα έγκλημα είτε ως έφηβος ή, συνήθως μόνο για "εξαιρετικά σοβαρά εγκλήματα", όπως ο φόνος, ως "ενήλικας".
Στην Ιαπωνία, την Ταϊβάν και την Ταϊλάνδη, ανήλικος θεωρείται κάθε άτομο κάτω των 20 ετών. Στη Νέα Ζηλανδία η ηλικία ενηλικίωσης είναι τα 20 έτη, αλλά τα περισσότερα δικαιώματα της ενηλικίωσης δίνονται σε μικρότερες ηλικίες, καθώς για παράδειγμα οι συμβάσεις εισόδου και η κατοχή διαθήκης επιτρέπεται στα 15.
Καναδάς
Για όλες τους επαρχιακούς νόμους (όπως οι νόμοι περί αλκοόλ και καπνού), οι επαρχιακές και εδαφικές κυβερνήσεις έχουν τη εξουσία να ρυθμίσουν τη ηλικία ενηλικίωσης στις αντίστοιχες επαρχίες και εδάφη. Έτσι η ηλικία ενηλικίωσης ποικίλουν στο Καναδά.
Ιταλία
Στην Ιταλία, ο νόμος αρ. 39 της 8 Μαρτίου 1975, αναφέρει ότι ανήλικος είναι κάθε πρόσωπο ηλικίας κάτω των 18 ετών. Οι πολίτες κάτω των 18 ετών δεν έχουν δικαίωμα ψήφου (η ηλικία ψήφου για τη γερουσία είναι τα 25), να εκλέγονται, να αποκτήσουν άδεια οδήγησης για τα αυτοκίνητα, να εκδώσουν ή να υπογράψουν νομικά έγγραφα. Τα εγκλήματα που διαπράχθηκαν στην Ιταλία από ανηλίκους δικάζονται σε δικαστήρια ανηλίκων.
Μεξικό
Στις 31 πολιτείες της χώρας, ως ανήλικος αναφέρεται κάθε άτομο κάτω των 18 ετών.
Οι ανήλικοι ηλικίας 16 ή 17 ετών που κατηγορούνται για εγκλήματα μπορούν να δικαστούν ως ενήλικες μερικές φορές.
Ινδία
Στις 29 πολιτείες και ενωσιακές επικράτειες, ως ανήλικος αναφέρεται ως ένα άτομο κάτω των 18 ετών. Σε σπάνιες περιπτώσεις, οι ανήλικοι 16 και 17 ετών που κατηγορούνται για εξαιρετικά ειδεχθή εγκλήματα μπορούν να αντιμετωπιστούν ως ενήλικες.
Ταϊλάνδη
Ο Αστικός και Εμπορικός Κώδικας του Βασιλείου της Ταϊλάνδης δεν ορίζει τον όρο "ανήλικος", ωστόσο, παραγράφους 19 και 20 αναφέρει τα εξής:
Ως εκ τούτου, ο όρος ανήλικος στην Ταϊλάνδη αναφέρεται σε οποιοδήποτε άτομο κάτω από την ηλικία των 20, εκτός αν είναι παντρεμένος. Ένας ανήλικος περιορίζεται από το να κάνει νομικές πράξεις—για παράδειγμα, να υπογράψετε συμβόλαια. Στην περίπτωση ενός ανηλίκου που επιθυμεί να κάνει μια νομική πράξη, θα πρέπει να λάβει τη συγκατάθεση του νόμιμου εκπροσώπου του, συνήθως (αλλά όχι πάντα) των γονέων του και αλλιώς η πράξη είναι ακυρώσιμη. Οι εξαιρέσεις είναι πράξεις με τις οποίες ένας ανήλικος απλώς αποκτά δικαίωμα ή απελευθερώνεται από το καθήκον, πράξεις που είναι αυστηρά προσωπικές. Αυτές οι πράξεις θα πρέπει να είναι κατάλληλες για την κατάσταση του ατόμου στη ζωή και είναι υποχρεωτικές για τις εύλογες ανάγκες. Ένας ανήλικος μπορεί να κάνει διαθήκη στην ηλικία των δεκαπέντε.
Ηνωμένο Βασίλειο
Στην Αγγλία, Ουαλία και Βόρεια Ιρλανδία ανήλικος θεωρείται το πρόσωπο ηλικίας κάτω των 18 ετών. Αυτό ισχύει και στη Σκωτία. Η ηλικία ποινικής ευθύνης στην Αγγλία, Ουαλία και Βόρεια Ιρλανδία είναι τα 10 έτη. Στην Σκωτία είναι τα 12 έτη, ενώ παλαιότερα ήταν τα 8 έτη, η οποία ήταν η χαμηλότερη ηλικία στην Ευρώπη.
Στην Αγγλία και την Ουαλία, οι περιπτώσεις των ανηλίκων παραβατών του νόμου συχνά αντιμετωπίζονται με ενέργειες από τις ομάδες νεαρών παραβατών. Αν είναι έγκλειστος, αποστέλλεται σε ίδρυμα νεαρών παραβατών.
Ένα άτομο κάτω των 18 δεν μπορεί να κάθεται σε μια κριτική επιτροπή, να ψηφίζει, να είναι υποψήφιος, να αγοράζει ή να ενοικιάζει ταινίες με πιστοποιητικό 18 ή R18 ή να τους δουν στον κινηματογράφο, να απεικονιστούν σε πορνογραφικό υλικό, να κάνουν μήνυση χωρίς διάδικο φίλο, να έχει αστική ευθύνη, να έχει πρόσβαση σε έγγραφα υιοθεσίας και να αγοράζει αλκοόλ, προϊόντα καπνού, μαχαίρια και πυροτεχνήματα. Οι κανόνες σχετικά με την ελάχιστη ηλικία για την πώληση αυτών των προϊόντων συχνά δεν τηρούνται. Έτσι πολλές φορές άτομα κάτω των 18 ετών αγοράζουν προϊόντα καπνού και ποτά. Ωστόσο, πολλά βρετανικά καταστήματα σκληρύνουν τους περιορισμούς τους, ζητώντας ταυτοποίηση από πιθανώς ανήλικους πελάτες.
Η οδήγηση ορισμένων μεγάλων οχημάτων, το δικαίωμα δράσης ως κάτοχοι αδείας για αδειοδοτημένες εγκαταστάσεις και η υιοθεσία ενός παιδιού επιτρέπεται μόνο μετά την ηλικία των 21 ετών. Η ελάχιστη ηλικία οδήγησης οχήματος HGV1 μειώθηκε στα 18. Ωστόσο, ορισμένα οχήματα μπορούν να οδηγηθούν από άτομα άνω των 21 ετών.
Ηνωμένες Πολιτείες
Από το 1995, στις Ηνωμένες Πολιτείες γενικά ορίζεται νομικά ότι ανήλικος είναι ένα άτομο ηλικίας κάτω των 18 ετών. Στο πλαίσιο των νόμων περί αλκοόλ ή τυχερών παιχνιδιών, τα άτομα κάτω των 21 ετών μπορούν επίσης μερικές φορές να αναφέρονται και ως "ανήλικοι". Ωστόσο, οι "έφηβοι" όσον αφορά την ποινική ευθύνη δεν είναι όλοι οι ανήλικοι. Όπως συμβαίνει συχνά στις Ηνωμένες Πολιτείες, οι νόμοι διαφέρουν ευρέως ανάλογα με τη πολιτεία.
Κάτω από αυτή τη διάκριση, αυτοί που θεωρούνται οι έφηβοι συνήθως (αλλά όχι πάντα) δικάζονται σε δικαστήρια ανηλίκων, και μπορεί να έχουν άλλες ειδικές προστασίες. Για παράδειγμα, σε ορισμένες πολιτείες ένας γονέας/κηδεμόνας πρέπει να είναι παρόν κατά την αστυνομική ανάκριση, ή τα ονόματά τους ενδέχεται να αποκρυφθούν, όταν κατηγορούνται για ένα έγκλημα. Για πολλά εγκλήματα (ειδικά τα πιο βίαια εγκλήματα), η ηλικία στην οποία ένας ανήλικος μπορεί να δικαστεί ως ενήλικας κυμαίνεται κάτω από τα 18 έτη ή (λιγότερο συχνά) κάτω από τα 16. Για παράδειγμα, στο Κεντάκι, η χαμηλότερη ηλικία κατά την οποία ένας ανήλικος μπορεί να δικαστεί ως ενήλικας είναι τα 14 έτη (χωρίς να εξαρτάται ανάλογα με το έγκλημα).
Η θανατική ποινή για αυτούς που διέπραξαν κάποιο έγκλημα πριν την ηλικία των 18 διεκόπη από το Ανώτατο Δικαστήριο των ΗΠΑ, σύμφωνα με την δίκη Ρόπερ εναντίον Σίμονς το 2005. Με 5 ψήφους υπέρ και 4 κατά, παράγοντες όπως οι επιστήμες της παιδικής ανάπτυξης και πολλοί άλλοι κατέληξαν στο συμπέρασμά του.
Η εικοστή έκτη τροποποίηση του Συντάγματος των ΗΠΑ, που επικυρώθηκε το 1971, χορηγεί δικαίωμα ψήφου στην ηλικία των 18.